Diari Oficial de la Generalitat Valenciana


Sumari del DOGV 5818, del 31-07-2008 (2008/9512)

ORDE de 25 de juliol de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de Prestació Conjunta de Castelló.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/07/25/(1)/dof/vci/html**

### Dades del document

Número de DOGV
:   5818

Data del DOGV
:   31-07-2008

Secció del DOGV
:   I. DISPOSICIONS GENERALS

Número del document
:   2008/9512


Data del document
:   25-07-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * transport de viatgers
    * legislació
    * transport públic
    * tarifa de viatgers
    * taxi

ORDE de 25 de juliol de 2008, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers en automòbils de turisme en l'Àrea de Prestació Conjunta de Castelló. [2008/9512]  
Per Orde de 15 juliol de 1991, de la Conselleria d'Obres Públiques, Urbanisme i Transports, es va crear l'Àrea de Prestació Conjunta de Castelló per als servicis de transport públic de viatgers en automòbils de turisme en el seu àmbit, i estos servicis estan subjectes a tarifes l'aprovació i revisió de les quals correspon a la Conselleria d'Infraestructures i Transport.  
Per mitjà de les oportunes ordes anuals de la dita Conselleria s'han actualitzat i modificat les dites tarifes. Així, l'Orde de 20 de desembre de 2007, de la Conselleria d'Infraestructures i Transport, va establir les tarifes actualment vigents en l'Àrea de Prestació Conjunta de Castelló.  
El fort increment de la prestació dels servicis derivats de la pujada de preus de gasoil, aconsella escometre una actualització extraordinària de les tarifes actuals amb l'objecte de poder mantindre la viabilitat econòmica i per tant els nivells de servici apropiats.  
Durant l'elaboració d'esta orde s'ha sotmés la proposta tarifària al tràmit d'audiència, havent sigut oïts els ajuntaments pertanyents a l'Àrea de Prestació Conjunta de Castelló, així com les associacions de consumidors i usuaris i les associacions i centrals del sector.  
Per tot això, amb un informe previ favorable de la Comissió de Preus de la Generalitat, d'acord amb el que disposa l'article tretze de l'Orde de 15 de juliol de 1991, de la Conselleria d'Obres Públiques, Urbanisme i Transport, per la qual es crea l'Àrea de Prestació Conjunta de Castelló per als servicis de transport públic de viatgers en automòbils de turisme, i el que preveu l'article 28 e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
ORDENE  
Article 1  
Els servicis de transport públic de viatgers en automòbils de turisme de l'Àrea de Prestació Conjunta de Castelló es regiran per les tarifes següents, en les quals s'inclou l'impost sobre el valor afegit:  
Baixada de bandera 1,05  
Tarifa 1  
preu per km recorregut 0,93  
preu per hora d'espera 17,50  
mínim de percepció 3,85  
Tarifa 2  
- preu per km recorregut 1,08  
preu per hora d'espera 19,75  
mínim de percepció 4,90  
mínim de percepció especial 6,00  
Els servicis interurbans es realitzaran amb subjecció a les tarifes fixades pel Ministeri de Foment.  
Article 2  
1. A estos efectes, es considera horari diürn el comprés entre les 06:00 hores i les 22:00 hores del mateix dia, i es considera nocturn el comprés entre les 22:00 h i les 06:00 hores del dia següent.  
2. Les tarifes assenyalades en l'article primer s'aplicaran de la manera següent:  
En dia laborable i horari diürn s'aplicarà la tarifa 1.  
En dia laborable i horari nocturn s'aplicarà la tarifa 2.  
En dissabtes i festius, tant en horari diürn com nocturn, s'aplicarà la tarifa 2.  
Tindran la consideració de festius en l'Àrea de Prestació Conjunta de Castelló, els dies 24 i 31 de desembre així com els que hagen sigut declarats com a tals per a la ciutat de Castelló durant la vigència d'esta orde.  
Entre les 22:00 hores i les 06:00 hores del matí del dia següent dels dies 24 i 31 de desembre s'aplicarà el mínim de percepció especial.  
Article 3  
Els conductors dels vehicles facilitaran als clients canvi de fins a 20 euros.   
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4  
Tots els vehicles de l'Àrea de Prestació Conjunta de Castelló mostraran, de forma visible per a l'usuari, les tarifes en vigor i les seues condicions d'aplicació.  
Article 5  
Les tarifes assenyalades en esta orde s'aplicaran segons les condicions establides en l'Orde de 21 de juliol de 1994, de la Conselleria d'Obres Públiques, Urbanisme i Transports, a excepció de què hagen sigut modificades per normativa posterior i del relatiu a l'estructura tarifària determinada per l'Orde de 23 d'octubre de 2000.  
Article 6  
Estes tarifes únicament podran percebre's si han sigut prèviament programades en el taxímetre, i en cap cas es pot cobrar cap complement addicional a l'import que marque el taxímetre excepte, si és el cas, la quantia establida com a mínim de percepció.  
Article 7  
La quantitat establida com a mínim de percepció podrà cobrar-se quan finalitzat el servici, el dit mínim resulte superior a la quantia determinada en el taxímetre, en substitució d'esta última, i mai de forma addicional.  
Article 8  
El valor monetari de cada salt de taxímetre serà de cinc cèntims d'euro (0,05 euros).  
Article 9  
Quan un servici se sol·licite via telefònica a qualsevol de les associacions que dispose d'emissora, el taxista que preste servici haurà d'arribar al punt d'arreplegada del passatger sense que el taxímetre excedisca de la quantitat de 4,55 euros.  
DISPOSICIONS FINALS  
Primera  
Es faculta la Direcció General que tinga les competències en matèria de transport per a l'aplicació i la interpretació d'esta orde.  
Segona  
Esta orde entrarà en vigor l'endemà de la publicació en el Diari Oficial de la Comunitat Valenciana.  
DISPOSICIÓ DEROGATÒRIA  
Queda derogada l'Orde de 20 de desembre de 2007, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers d'automòbils de turisme de l'Àrea de Prestació Conjunta de Castelló, així com totes les disposicions que del mateix rang o d'un rang inferior s'oposen al que disposa esta orde.  
València, 25 de juliol de 2008  
El conseller d'Infraestructures i Transport  
MARIO FLORES LANUZA


Còpia Permalink ELI